गुरूग्राम(सतीश): पूर्व मुख्यमंत्री भूपेंद्र सिंह हुड्डा ने कहा कि विपक्ष के नेता अभय सिंह चौटाला ने करण दलाल के लिए जो बयान दिए हैं वह काफी निंदनीय है। प्रजातंत्र में यह भाषा शोभा नहीं देती। उन्होंने कहा कि मुख्यमंत्री बनने का दावा करने वाले अगर इस तरह की भाषा का इस्तेमाल करेंगे तो मुख्यमंत्री बनने के बाद वह आम लोगों के साथ क्या करेंगे यह सोचने वाली बात है। हुड्डा सोहना में जिलाध्यक्ष जितेंद्र भारद्वाज की चाची का निधन होने पर सोहना में पधारे थे।